Πρωτάθλημα Ε.Π.Σ. Πειραιώς 1925-26

Στο 2ο πρωτάθλημα της Ε.Π.Σ. Πειραιώς 1925-26 τον τίτλο κατέκτησε και πάλι ο Ολυμπιακός. Από τη διοργάνωση αυτή παρουσιάστηκαν τα πρώτα δείγματα μεροληψίας, τα οποία οδήγησαν στην μακροχρόνια αντιπαράθεση των δύο κορυφαίων συλλόγων του Πειραιά. Ο Εθνικός τιμωρήθηκε από την Ε.Π.Σ. Πειραιώς με διαγραφή και κατόπιν διοργάνωσε δικό του πρωτάθλημα με φιλικές του επίσημες και μη ομάδες, για να επανέλθει το φθινόπωρο στην Ένωση.

 Λεπτομέρειες 
Το πρωτάθλημα ξεκίνησε και διεξήχθη κανονικά. Ωστόσο όμως, την παραμονή του τελικού αγώνα μεταξύ των Εθνικού και Ολυμπιακού που θα έκρινε τον πρωταθλητή η ΕΠΣΠ τιμώρησε τον Εθνικό με διαγραφή"Κε Αθλητικέ, η Ένωσις Ποδοσφ. Σωματείων Πειραιώς προέβη εις την διαγραφήν του ανωτέρω ποδ. ομίλου, στερήσασα ούτω το δικαίωμα εις την ισχυράν αυτού ποδοσφαιρικήν ομάδα να διεκδικήση το πρωτάθλημσ 1925-1926. Δεν ελέγχομεν την ανωτέρω Ένωσιν, καθόσον αγνοούμεν τους λόγους δι΄ ευς ήχθη εις την απόφασιν της ταύτην. Έχομεν όμως να παρατηρήσωμεν ότι η τόσον αυστηρά τιμωρία ήτις επεβλήθη εις τον Εθνικόν και μάλιστα εις τας παραμονάς του τελικού αγώνος μετά της επίσης ισχυράς ομάδος του Ολυμπιακού, είναι αν μη άδικος, δίδει όμως λαβήν εις δυσμενή σχόλια, εναντίον των ιθυνόντων το ποδόσφαιρον του Πειραιώς (αποτελούντον την Ένωσιν Πειραιώς) προσκόπων κατά πάντα μεν Κυρίων, ουχ ήττον όμως αναμφισβητήτων υποστηρικτών του Ολυμπιακού. Φρονούμεν όθεν ότι μία οτιδήποτε άλλης φύσεως ποινή εάν επιβάλλετο εις τον εν λόγω Όμιλον αφ΄ ενός ουδόλως θα εθίγετο το γόητρον της Ενώσεως Πειραιώς αφ΄ ετέρου δε θα εδίδετο η ευκαιρία εις τας δύο ως άνω ισχυράς ομάδας να αναμετρηθώσι εκείνοι δε οίτινως θα υπερίσχυον θα ηδύναντο να φέρωσι επαξίως τον τίτλον του Πρωταθλητού.", εφ. "Η ΕΛΛΗΝΙΚΗ", Κυριακή 6 Ιουνίου 1926, σελ. 2 (ψηφ. σελ. 294) και αποτέλεσμα της ενέργειας αυτής ήταν η σχεδόν διάσπαση της Ένωσης καθώς ο Εθνικός με τη Φαληρική Ένωση αποχώρησαν και κατόπιν ο Εθνικός ίδρυσε τον "Σύνδεσμο Ποδοσφαιρικών Σωματείων Πειραιώς". Τελικά, στο πρωτάθλημα της Ένωσης Ποδοσφαιρικών Σωματείων Πειραιώς απέμειναν μόνο τρεις ομάδες και τον τίτλο του πρωταθλήματος 1925-26 πήρε ο Ολυμπιακός, ενώ δεύτερος τερμάτισε ο Φαληρικός Σύνδεσμος.

Ο νεοσύστατος Σύνδεσμος διοργάνωσε ξεχωριστό πρωτάθλημα με ομάδες που ιδρύθηκαν σε συνοικίες του Πειραιά. Το πρωτάθλημα του Συνδέσμου ξεκίνησε τον Ιούλιο του 1926 και αρχικά συμμετείχαν ο Εθνικός, η Άμυνα Κοκκινιάς, ο Πειραϊκός, ο Ηρακλής, η Ελλάς και το Βυζάντιο. Το πρωτάθλημα του Συνδέσμου διεξήχθη με προημιτελική, ημιτελική και τελική φάση με τις 6 αυτές ομάδες αρχικά και το κατέκτησε ο Εθνικός, όπου έφτασε με ευκολία στον τελικό και επικράτησε 4-1 του Ηρακλή Πειραιώς, σε αγώνα που διεξήχθη στο γήπεδο του Ποδηλατοδρομίου, την Κυριακή 1 Αυγούστου 1926.

Η δράση του Εθνικού, αν και τυπικά ανορθόδοξη, τελικά ωφέλησε το πειραϊκό ποδόσφαιρο, αφού από τις αρχές τις επόμενης περιόδου 1926-27, έφερε για πρώτη φορά στο προσκήνιο ποδοσφαιρικά σωματεία από τις συνοικίες του Πειραιά: Κοκκινιά, Ταμπούρια, Μοσχάτο, Καλλιθέα, Δραπετσώνα, τα οποία εντάχθηκαν στον νεοσύστατο Σύνδεσμο, πριν αυτός συγχωνευτεί εν τέλει με την ΕΠΣΠ τον Νοέμβριο του 1926, έπειτα την παρέμβαση και των άλλων Ενώσεων, δεδομένου ότι ήταν στα σπάργανα η ίδρυση της ΕΠΟ.

 Τα σωματεία 

 Της Ένωσης 

Τα πέντε σωματεία-μέλη της Ένωσης Ποδ. Συλλόγων Πειραιώς που ξεκίνησαν τη σεζόν ήταν:

ΘέσηΟμάδες1 Ολυμπιακός Πειραιώςπρωταθλητής2Φαληρικός Σύνδεσμος3Ένωσις Φιλάθλων Νεαπόλεως4Εθνικός Πειραιώς1 5Φαληρική Ένωσις "Μ. Αλέξανδρος"2 
 1 Ο Εθνικός Πειραιώς τιμωρήθηκε από την ΕΠΣΠ με διαγραφή και αποχώρησε.
 2 Η Φαληρική Ένωσις αποχώρισε, υποστηρίζοντας τον Εθνικό Πειραιώς.

 Του Συνδέσμου 
Τα σωματεία-μέλη του Συνδέσμου Ποδ. Σωματείων Πειραιώς που πήραν μέρος αρχικά στο πρωτάθλημα του Συνδέσμου για την περίοδο 1925-26, ήταν:

ΘέσηΟμάδες1 Εθνικός Πειραιώςπρωταθλητής2Γυμναστικός Σύλλογος "Ηρακλής" Πειραιώς3 Άμυνα Κοκκινιάς  4 Α.Σ. Βυζάντιο Ταμπουρίων5 Π.Σ. Ελλάς16 Πειραϊκός Όμιλος
 1 Ο Ποδοσφαιρικός Σύνδεσμος «Ελλάς» ιδρύθηκε τον Ιούνιο του 1926.

 Πηγές 

 Ηλεκτρονικό αρχείο εφ. "Αθλητική Ηχώ".
 Ανδρέας Μπόμης, "Γκολ 2000 Ένας αιώνας ποδόσφαιρο", Εκδόσεις Πελεκάνος, Αθήνα 1999, σ. 42.
 Γεώργιου Πασαμήτρου, "Η ιστορία του πειραϊκού ποδοσφαίρου", εφ. "Αθλητική Ηχώ" 22-24 Μαρτίου 1951.

 Αναφορές 

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1925-1926